**Cardiopatie sentimentală**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Firavă mi-e a inimii zvâcnire

și Soarele se pierde printre nori,

iar noaptea se coboară în simțire

ca să repare pulsul de erori.

Ce trapidant a fost la începuturi,

cum a plecat spe culmi fără sfârșit

într-un alai de dor și mii de ”fluturi”

ce s-au născut atunci când te-ai ivit!

În fiece silabă a gândirii

avântul lui a fost indicator

că te iubesc cum nu e-n legea firii

și mai presus de toate, te ador.

Nu am ales să public pentru lume

tot ce-am simțit atunci când te-am văzut,

cum inima căzută-n zbuciume

îmi găzduia amorul rezolut.

Am încercat cum am putut mai bine

să-mi stăvilesc prea negrele stihii

ce îmi spuneau că tot ce-ți apartine

îmi vor lăsa în suflet anarhii.

Am înțeles că nu pot fără tine,

dar am făcut-o, dragă, în tandem

cu analiza unor buletine

ce îmi spunea că vârsta mi-e blestem.

Iar de au fost răspunsuri nesperate

la întrebari ce inima le-a pus,

eu am crezut că sunt conglomerate

de empatii pentru al meu apus.

A ta plecare, astăzi, mă termină

la ce să mai trăiesc, chiar nu mai stiu,

când muza mea la Absolut lumină

îmi lasă viața plină de pustiu.

Cum voi putea să te mai chem, iubire,

să îmi trimiți al dragostei prescript,

cand între noi un vânt de despărțire

pumnalul deznădejdii l-a înfipt?

Dar a omis să taie legătura

ce s-a născut c-un tainic, unic sens.

În inimă și-a dat ”stagiatura”

și a lovit fără al meu consens.

Ascult acum o ultimă bataie

cum inima pulsează c-un oftat,

stricând singuratatea din odaie

c-un ultim gând spre tot ce am sperat.

O ultima idee mă-mpresoară:

pe patul de iubire să m-așez,

să retrăiesc ca pentru întâia oară

avântul unei inimi de-amorez.

Etern mă voi gândi l-a ta splendoare

și inima etern îmi va pulsa

cu o frecvență fără-asemănare

ce am simțit-o doar în preajma ta.

La visuri către calea nemuririi

n-oi renunța nicicând și îți promit

să te iubesc cum nu e-n legea firii

căci tu rămâi esența unui mit.